BA เว้นค่าธรรมเนียมเลื่อนตั๋วเดินทาง รองรับผลกระทบมาตรการเข้าพื้นที่แต่ละจังหวัด
BA เว้นค่าธรรมเนียมเลื่อนตั๋วเดินทาง รองรับผลกระทบมาตรการเข้าพื้นที่แต่ละจังหวัด
BA เว้นค่าธรรมเนียมเลื่อนตั๋วเดินทาง รองรับผลกระทบมาตรการเข้าพื้นที่แต่ละจังหวัด
20 เม.ย. 2564

บริษัท การบินกรุงเทพ จำกัด (มหาชน) หรือ BA เปิดเผยว่า ตามที่จังหวัดต่างๆ ได้ออกประกาศแจ้งมาตรการการเข้าพื้นที่ของแต่ละจังหวัด เพื่อเฝ้าระวังและควบคุมการแพร่ระบาดของโรคติดเชื้อไวรัสโคโรนา 2019 (โควิด-19) บริษัทฯคำนึงถึงผลกระทบของผู้โดยสาร ที่อาจจะได้รับจากการเดินทาง จึงอำนวยความสะดวกแก่ผู้โดยสารที่ออกบัตรโดยสารในประเทศไทยก่อนหรือภายในวันที่ 17 เมษายน 2564 และมีกำหนดการเดินทางภายในวันที่ 31 พฤษภาคม 2564 สามารถเปลี่ยนแปลงการเดินทางได้ โดยจะได้รับการยกเว้นค่าธรรมเนียมสำหรับการเปลี่ยนแปลงบัตรโดยสาร  หรือสามารถขอคืนเงินค่าบัตรโดยสารเป็นทราเวลเวาเชอร์ (Travel Voucher) เพื่อใช้ซื้อบัตรโดยสารของสายการบินสำหรับการเดินทางครั้งต่อไป โดยแจ้งล่วงหน้าอย่างน้อย 24 ชั่วโมงก่อนเวลาเดินทาง ตรวจสอบรายละเอียดเพิ่มเติมได้ที่เว็บไซต์ www.bangkokair.com/travel-voucher เงื่อนไขเป็นไปตามที่บริษัทฯ กำหนด
ทั้งนี้ กรณีขอเลื่อนการเดินทางโดยยังไม่ระบุวันเดินทางใหม่ (Open ticket) ผู้โดยสารสามารถแจ้งความประสงค์ผ่านแบบฟอร์มก่อนกำหนดการเดินทาง 24 ชั่วโมง โดยสายการบินฯ จะยึดตามวันที่ในการกรอกแบบฟอร์มจากผู้โดยสาร และให้การดูแลตามลำดับ กรอกแบบฟอร์มผ่าน https://forms.office.com/r/WjcEEfQX2L
ผู้โดยสารที่ออกบัตรโดยสารโดยตรงกับสายการบินฯ สามารถติดต่อคอลเซ็นเตอร์ 1771 หรือ โทร 02-270-6699  ตั้งแต่เวลา 08.00 น. – 20.00 น.
– PG Live Chat: https://bit.ly/3hXocjG
– สำนักงานบางกอกแอร์เวย์ส https://www.bangkokair.com/our-offices
ผู้โดยสารที่ออกบัตรโดยสารผ่านทางตัวแทนจำหน่าย กรุณาติดต่อตัวแทนจำหน่ายของท่าน